# Referat fra møte i faglig brukerråd sammensatte lærevansker - SLV

Dato/Sted: 08.02.2023 Teams

Inviterte

|  |  |  |  |
| --- | --- | --- | --- |
| **Navn** |  | **Org** | **Vara** |
| Britta Bech Gulbrandsen | FFO | ADHD Norge |  |
| Anne-Grethe Høisæther | FFO | ADHD Norge | x |
| Terje Holsen | FFO | Norsk Tourette Forening |  |
| Yngve Søderholm-Nodland | FFO | Norsk Tourette Forening | x |
| Frid Svineng |  | Norsk forbund for utviklingshemmede |  |
| Ingvild Østby |  | Norsk forbund for utviklingshemmede | x |
| Bente Johansen |  | ISAAC Norge  ISAAC er en forkortelse for «International Society for Augmentative and Alternative Communication». |  |
| Ruth Gravdal |  | Autismeforeningen |  |
| Ruth Kjeldsen |  | Autismeforeningen | x |
| Lilli-Ann Foss Gravingen |  | ME-forening |  |
| Gro Mesna Andersen |  | ME-forening | x |

Forfall: Terje Holsen, Norsk Tourette Forening

Fra Statped deltar:

Marit Elin Eide divisjonsdirektør barnehage

Mari Kalvø avdelingsleder sammensatte lærevansker (SLV), divisjon

barnetrinn

Erik Duncan avdelingsleder sammensatte lærevansker (SLV), divisjon

barnehage

Anne Rita Grieg divisjonsstøtte barnehage

**Saksliste:**

|  |  |
| --- | --- |
| **Sak** | **Tema** |
| **2023/1** | Innkalling og saksliste ble godkjent. |
| **2023/2** | **Representasjon**  Ynge Søderholm-Nodland møter fast for Norsk Tourette Forening, Terje Holsen er vara. |
| **2023/3** | **Runde rundt bordet – 5 minutter fra hver om status og nytt**  Flere av organisasjonene viste til høringssvar på Meld. St. 8 «Menneskerettar for personar med utviklingshemming – Det handlar om å bli høyrt og sett»  [Meld. St. 8 (2022–2023) - regjeringen.no](https://www.regjeringen.no/no/dokumenter/meld.-st.-8-20222023/id2945431/)  ADHD Norge: Det er økende fokus på unge/voksne og ufrivillig skolefravær, gjelder også NAVS rolle til gruppen. Det er også fokus på medisin i kombinasjon med kosthold og fysisk aktivitet. Når ADHD Norge blir kontaktet av skoler, er det ofte spørsmål om overganger og om praktiske tips og råd.  Norsk Tourette Forening: er kritiske til omlegging i helse og endrede tilskuddsordninger. Foreningen er første medlem i den nyopprettede internasjonale medlemsorganisasjonen for Tourettes Syndrom, TTAG. Skoleprosjektet er i gang med gode tilbakemeldinger.  Norsk forbund for utviklingshemmede: Selv om elever slipper å ha karakterer bør de få et kompetansebevis. Ønsker utdanning til en jobb, ikke utdanning til ingenting. Segregering øker og grupper blir satt opp mot hverandre. Forbundet er også opptatt av nye tilskuddsordninger.  ISAAC Norge: skal delta i faglig brukerråd, sammensatte lærevansker og vurderer nå om de skal ha vararepresentant. ISAAC Norge er opptatt av ASK som språk og skal ha en stor konferanse i april «Språk er makt».  Autismeforeningen: melder om stort skolefravær for deres gruppe og tettere samarbeid med ADHD Norge og Norsk Tourette Forening. Foreningen kjenner seg igjen i det de andre organisasjonene sier.  ME-forening: Skolepakkeprosjektet er oversatt til andre språk i Norden. Fra handlingsplan ME-foreningen 2023: "Tilpasset skoleundervisning/hjemmeundervisning er tilgjengelig for ME syke barn og unge i hele landet." Mål om minst 5 arrangementer/kurs pr fylkeslag i året.  *Forslag til senere sak i faglig brukerråd SLV om hvordan sikre at PPT får hjelp til alle diagnoser, herunder kunnskap om ME. Skal det være informasjon om ME på statped.no?* |
| **2023/4** | **Informasjon fra Statped:**   * Omstilling: Statped er landsdekkende nå og fjernledelse er i fokus. Alle ansatte ble innplassert i ny organisering og rett dimensjonering jamf. føringer i Meld. St. er et av tema som blir diskutert nå. Vi har tilstrekkelig stabile ledere på de tre SLV – avdelingene og fokus på overganger uten unødvendige brudd.   Brukerundersøkelsen er ikke ferdig ennå, men kan presenteres på neste møte i faglig brukerråd. Dessverre var det lav deltakelse i undersøkelsen. Resultatene er jevnt over gode både fra foreldre, barnehage, skole og PP-tjenesten. Brukertilfredshet er høy, noe som er bra selv i en omstilling. Vi må se nærmere på noen områder som vi skårer litt dårligere på, og analysere og vurdere hvilke tiltak som må settes i verk.   * Masterstudenter ønsker å få kontakt med informanter til ulike masteroppgaver. På spørsmål fra Statped om i hvilken grad brukerorganisasjonene i brukerrådet kan hjelpe studenter med informanter, var tilbakemeldingene positive og flere av organisasjonene svarte at de allerede gjør dette. * Prosjektet «En dør inn» som handler om hvordan arbeide mer effektivt og ha raskere samhandling med PPT, er nå ferdig i Statped og klar for implementering. Det skal bli enklere for PPT å søke om tjenester fra Statped bl. a ved å kreve færre vedlegg til søknad. Søknadsskjemaene er endret og målet er å være i rask dialog med PPT for å komme raskt i gang og vurdere søknad. |
| **2023/5** | **Endring i møteplan**: Den årlige brukerkonferansen er nå foreslått til 8.11, og da blir det forutgående faglig brukerrådsmøte 7.11. |
| **2023/6** | Lilli-Ann F Gravingen; ME-foreningen:  **Det kommer stadig spørsmål om søknader til videregående, hvilke muligheter som er og om 23/5-regelen**  I drøftingen kom det råd om å ta kontakt med sentrale skolemyndigheter i fylkeskommuner som fylkeskommunalt PPT, dersom noen har spørsmål om dette tema da det praktiseres ulikt i fylkene.  Her er noen aktuelle lenker:  Angående 23/5-regelen handler det om rett til å søke opptak til høyere utdanning, se [Universitet og høgskole - 23/5-regelen - Samordna opptak](https://www.samordnaopptak.no/info/opptak/opptak-uhg/generell-studiekompetanse/23-5-regelen/) .  Når det gjelder rett til videregående opplæring og retten til dette, er det viktig å være bevisst på og rette fokuset mot tiltakene i Fullføringsreformen [En videregående opplæring hvor elevene fullfører og kvalifiseres - regjeringen.no](https://www.regjeringen.no/no/tema/utdanning/grunnopplaring/innsiktsartikler/en-videregaende-opplaring-hvor-elevene-fullforer-og-kvalifiseres/id2918339/)  *Forslag om oppfølging på neste møte i faglig brukerråd SLV om «Fullføringsordningen».* |
| **2023/7** | **Høringsuttalelse til NOU 2022:13 *Med videre betydning. Et helhetlig system for kompetanse- og karriereutvikling i barnehage og skole***  Utvalget for etter- og videreutdanning i barnehage og skole ble oppnevnt 3. september 2021 for å utrede og foreslå modeller for etter- og videreutdanning for lærere og andre ansatte i barnehage og skole. Målet skal være god kompetanse hos ansatte i alle barnehager og skoler for å fremme utvikling, læring og danning hos barn og elever. Utvalget foreslår flere tiltak for å etablere et helhetlig og varig system for kompetanse- og karriereutvikling i barnehage og skole  Erik Duncan orienterte. Lenke til PP-presentasjon:  [Brukerråd SLV 080223.pptx](https://statped.sharepoint.com/:p:/s/BrukerrdiStatped/EWM_qmOf3RZBgvJED4Itk-kBfUdFqZurNpj-8sjPb2mD4A?e=6v0xJU)  Saken finner du her: [NOU 2022: 13 - regjeringen.no](https://www.regjeringen.no/no/dokumenter/nou-2022-13/id2929000/)  Orienterings – og drøftingspunkter:  - Statpeds vurderinger til høringuttalelse  - Brukerorganisasjonenes eventuelle høringsuttalelser |
| **2023/8** | **ASK-studiet på USN**  Erik Duncan orienterte fra arbeidsmøte til ny master 2.-3. februar 2023.  Lenke til PP-presentasjon: [Master i ASK på USN orientering Faglig brukerråd SLV 080223.pptx](https://statped.sharepoint.com/:p:/s/BrukerrdiStatped/Eck4_Cq_XXZHtkDRSdPwe5gBHD6iCKPSNBRoajl24mlABw?e=ll2Eg2)  Lenke til studiet:  [Alternativ og supplerende kommunikasjon – Vestfold, deltid (usn.no)](https://www.usn.no/studier/alternativ-og-supplerende-kommunikasjon/vestfold-deltid) |
| **Eventuelt** | **Inger saker.** |
|  | **Evaluering av møtet**  Det er ønske om mer variasjon og dynamikk i møte i form av flere drøftingssaker. Det er også ønske om flere pauser underveis i møtet.  Utkast til referat legges i Teams. Fint om dere går gjennom referatet og gir nødvendige innspill til endringer i løpet av uken. |